ai4bharat/Pralekha huggingface dataset:
سائنس اور ٹیکنالوجی کی وزارت
سولر آئرننگ کارٹ کا سہرا حاصل کرنے والی نوعمر لڑکی نے سی او پی 26 کے دوران دنیاکو صاف توانائی کی طرف بڑھنے کی تحریک دی
تمل ناڈو کی ایک 15 سالہ لڑکی نے جسے شمسی توانائی کے ذریعہ استری کے 'سولر آئرننگ کارٹ' کا تصور سامنے لانے پر ارتھ ڈے نیٹ ورک رائزنگ اسٹار 2021  قرار دیا گیا تھا، حال ہی میں ختم ہونے والی سی او پی 26 کے دوران دنیا کو صاف توانائی کی طرف بڑھنے کی تحریک دی ہے۔
اپنے موبائل آئرننگ کارٹ کے عوض، جس میں بھاپ کے لوہے کے باکس کو طاقت دینے کے لئے سولر پینلز کا استعمال کیا جاتا ہے، حکومت ہند کے محکمہ سائنس اور ٹیکنالوجی کے خود مختار ادارے نیشنل انوویشن فاؤنڈیشن  انڈیا کے ذریعہ قائم کردہ ڈاکٹر اے پی جے عبدالکلام اِگنائٹ ایوارڈ حاصل کرنے والی تمل ناڈو کے ترووناملائی ضلع کی 10ویں جماعت کی طالبہ مس ونیشا اوماشنکراب اسکاٹ لینڈ کے گلاسگو میں اقوام متحدہ کے فریم ورک کنونشن آن کلائمیٹ چینج  کے متعلقین کی 26ویں کانفرنس میں اپنی تقریر کی وجہ سے دنیا کے لئے ایک تحریک بن گئی ہیں۔
اُس نے کہا کہ ’’میں یہاں مستقبل کے بارے میں بات کرنے نہیں آئی، میں خود مستقبل ہوں‘‘ ۔ یہ کہہ کر اُس نے دنیا کو قابل تجدید توانائی کی طرف بڑھنے کی ترغیب دی اور اُس سفر کو مہمیز لگائی جو اختراعی عمل کے ساتھ 2019 میں شروع ہوا تھا۔
ونیشا کی موبائل آئرننگ کارٹ کا نمونہ جس میں سولر پینلز کا استعمال کرتے ہوئے بھاپ کے لوہے کے باکس کو طاقت دیا جاتا ہے، نیشنل اینوویشن فاؤنڈیشن  - انڈیا نے 2019 میں تیار کیا تھا۔
سولر آئرننگ کارٹ کا ایک اہم فائدہ یہ ہے۔ یہ صاف توانائی کی طرف ایک خوش آئند تبدیلی کے رُخ پر استری کے لئے کوئلے کی ضرورت کو ختم کر دیتی ہے۔ اس کا جو آخری صارف ہوگا وہ اپنی یومیہ کمائی میں اضافہ کرنے کے لئے گھر گھر پہنچ کر اپنی خدمات پیش کر سکتا ہے۔ آئرننگ کارٹ میں سکے سے چلنے والے جی ایس ایم پی سی او، یو ایس بی چارجنگ پوائنٹ اور موبائل ریچارجنگ کا نظم کیا جا سکتا ہے، جس سے اضافی آمدنی ہو سکتی ہے۔ یہ کپڑوں پر استری کے لئے لاکھوں چارکول جلانے والی آئرن کارٹس کے لئے شمسی توانائی والا ایک اختراعی متبادل ہے، جو ورکروں اور ان کے خاندانوں کو فائدہ پہنچا سکتا ہے۔ سورج کی روشنی کی عدم موجودگی میں اس آلے کو پہلے سے چارج شدہ بیٹریوں، بجلی یا ڈیزل سے چلنے والے جنریٹر سے بھی گرم کیا جا سکتا ہے۔
ونیشا کی کوششوں نے ہندستان کو ایک ایسے ملک کے طور پر نمایاں کیا ہے، جو آب و ہوا میں تبدیلی کے مسئلے کا اختراعی حل سامنے لاتا ہے۔ ممتاز عالمی رہنما جیسے ہندستان کے وزیر اعظم جناب نریندر مودی؛ برطانیہ کے وزیر اعظم مسٹر بورس جانسن؛ امریکہ کے صدر مسٹر جو بائیڈن؛دی ارتھ شاٹ پرائز کے بانی پرنس ولیم؛ امریکہ کے خصوصی صدارتی ایلچی برائے موسمیاتی  جناب جان کیری؛ کیمبرج کے ڈیوک اور ڈچس اور معروف انسان دوست مسٹر مائیکل بلومبرگ ، طالبہ کی اس تقریر کے سامعین میں شامل تھے جس کی عالمی سطح پرتعریف ہو رہی ہے۔
نومبر 2019 میں این آئی ایف کے اِگنائٹ ایوارڈیافتہ ہونے سے نومبر 2021 میں سی او پی 26 چوٹی کانفرنس، گلاسگو، سکاٹ لینڈ میں منعقدہ ’’صاف ٹیکنالوجی کی اختراع اور پھیلاؤ کو تیز کرنے‘‘ سے متعلق عالمی رہنماؤں کے سربراہ اجلاس کے دوران ایک اسپیکر کی حیثیت تک مس ونیشا اوماشنکر کا سفر۔
مزید تفصیلات کے لیے تشار گرگ سے رابطہ کیا جا سکتا ہے: 
U-12749
ش ح - ع س- ک ا
(Visitor Counter : 141
کامرس اور صنعت کی وزارتہ
پیوش گوئل نے کامرس اور صنعت کے وزیر کاعہدہ سنبھالا
آج ،پیوش گوئل نے کامرس اور صنعت کے وزیر کا عہدہ سنبھالا ۔
نئی دہلی،31/ مئی۔کامرس اور صنعت اور ریلوے کے مرکزی وزیر جناب پیوش گوئل نے آج دوپہر کامرس اور صنعت کے وزیر کی حیثیت سے عہدہ سنبھال لیا ہے۔ وہ کامرس اور صنعت سابق وزیر کے ہمراہ تھے۔
اس موقع پر اپنے خطاب میں پیوش گوئل نے کہا کہ وہ بہت ممنون ہیں کہ انہیں انتہائی دانشمند جناب سریش پربھو کے قدموں کے نشانوں پر چلنے اور ان کی جگہ کام کرنے کا موقع ملے گا اور وہ وزارت کے کام کو آگے لے جانے کی ہر ممکن کوشش کریں گے۔ انہوں نے مزید کہا کہ وہ ہندوستان کی تجارت اور صنعت سے متعلق تمام معاملات کامطالعہ کریں گے اور ان معاملات یا مسائل پر فوری طور پر کام کریں گے جن پر فوری توجہ دینے کی ضرورت ہے۔
صحت اور خاندانی بہبود کی وزارت
ریاستوں و مرکز کے زیر انتظام علاقوں کو 22کروڑ سے زیادہ ٹیکے فراہم کرائے گئے
ریاستوں و مرکز کے زیر انتظام علاقوں کے پاس 1.77 کروڑ سے زیادہ ٹیکے اب بھی لگائے جانے کے لئےدستیاب ہیں
نئی دلّی ،26 مئی، 2021/
ملک گیر ٹیکہ کاری مہم کے ایک حصے کے طور پر حکومت ہند، ریاستوں اور مرکز کے زیر انتظام علاقوں کو کووڈ ٹیکے بالکل مفت فراہم کرکے ان کی مدد کررہی ہے۔ اس کے علاوہ، حکومت ہند ریاستوں اور مرکز کے زیر انتظام علاقوں کو ٹیکوں کی براہ راست خریداری کی سہولت بھی فراہم کررہی ہے۔ طبی جانچ، متاثرہ افراد کا پتہ لگانا، علاج و معالجہ اور کووڈ سے متعلق مناسب طرز عمل کے ساتھ ساتھ عالمی وبا کی رروک تھام اور اس نمٹنے کے لئے ٹیکہ کاری کوحکومت ہند کی حکمت عملی کے ایک لازمی جزو کی حیثیت حاصل ہے۔
کووڈ-19 کی ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا نفاذ یکم مئی 2021سے شروع کردیا گیا ہے۔
حکمت عملی کے تحت، حکومت ہند سینٹرل ڈرگس لیباریٹری  کے ذریعے منظور شدہ کسی بھی مینو فیکچررسے ہر مہینے ویکسین کی 50فیصد خوراک خریدے گی۔ اس طرحان ٹیکوں کو ریاستی سرکاروں کو مکمل طور پر بالکل مفت فراہمی کا عمل جاری رکھا جائے گا،جیسا کہ پہلے کیا جا تارہا ہے۔
حکومت ہندنے ریاستوں و مرکز کے زیر انتظام علاقوں کو اب تک بالکل مفت زمرہ اور براہ راست خریداری زمرہ ، دونوں کےذریعے 22 کروڑ سے زیادہ  ٹیکے فراہم کرائے ہیں۔
ان میں سے ضائع ہونے والے ٹیکوں سمیت مجموعی طور پر 20,13,74,636 ٹیکے استعمال میں لائے جاچکے ہیں ۔
ریاستوں و مرکز کے زیر انتظام علاقوں کے پاس 1.77 کروڑ سے زیادہ ٹیکے اب بھی لگائے جانے کے لئے دستیاب ہیں۔
مزید برآں،ایک لاکھ سے زیادہ  ٹیکےزیر عمل ہیں اور آئندہ تین دنوں میں ریاستوں و مرکز کے زیر انتظام علاقوں کو حاصل ہوجائیں گے۔
صدر جمہوریہ کا سکریٹریٹ
صدرجمہوریہ ہند رام ناتھ کووند نے سووچھ سرویکشن ایوارڈ پیش کئے
نئی دہلی،06 مارچ2019؍صدرجمہوریہ ہند جناب رام ناتھ کووند نے آج نئی دہلی میں منعقدہ ایک تقریب میں سووچھ سرویکشن ایوارڈ 2019ء پیش کئے۔ یہ مکانات اور شہری امور کی ایک پہل ہے۔
اس موقع پر اظہار خیال کرتے ہوئے صدر جمہوریہ ہند کہا کہ ہندوستان نے دیہی اور شہری سطح پر صفائی ستھرائی کے مقاصد کے حصول کی سمت خاطر خواہ اور زبردست ترقی حاصل کی ہے اور آج ایک شہریا گاؤں کی شناخت اس کی صفائی ستھرائی کی وجہ سے کی جاتی ہے۔ جس شہر یا گاؤں میں صفائی ستھرائی پر زور دیا جاتاہے اس کے سبب اس کی شناخت ہوتی ہے اور یہ ایک اہم تبدیلی ہے۔ اب تک تمام چاروں سروے میں اول انعام جیت کرا اندور نے دیگر شہری مراکز کے لئے ایک مثال قائم کی ہے۔
صدر جمہوریہ ہند نے کہا کہ صفائی ستھرائی کو ہر شہری کے طور طریقے و برتاؤ کا ایک اٹوٹ حصہ ہونا چاہئے، تاکہ اسے مؤثر اور پائیدار بنایا جاسکے۔ بہت سے لوگ ذاتی صفائی ستھرائی پر توجہ دیتے، لیکن وہ پبلک اور کمیونٹی صفائی ستھرائی کے تئیں لاپروہ رہتے ہیں ، لہٰذا سووچھ بھارت کے مقاصد کے حصول کے لئے یہ ضروری ہے کہ اس ذہنیت کو بدلا جائے ۔ انہوں نے تعلیمی اداروں سے اپیل کی کہ وہ صفائی ستھرائی کو اپنے نصاب میں شامل کریں اور صفائی ستھرائی کی اہمیت کے بارے میں بیداری پھیلائیں۔
م ن۔ح ا۔ن ع
U: 1406
(Visitor Counter : 68
وزیراعظم کا دفتر
وزیر اعظم نے گزشتہ ماہ کی من کی بات قسط کے اہم موضوعات کا احاطہ کرنے والی ای- بک مشترک کی
وزیر اعظم جناب نریندر مودی نے گزشتہ ماہ کی من کی بات قسط کے اہم موضوعات اور زندگی کے مختلف شعبوں سے تعلق رکھنے والے معروف لوگوں کے تحریرکردہ بصیرت انگیز مضامین کا احاطہ کرنے والی ایک ای-بک مشترک کی ہے۔
وزیر اعظم نے ٹویٹ کیا؛
’’ ایک دلچسپ ای- بک پیش ہے جس میں گزشتہ ماہ کے #من کی بات ایپی سوڈ میں شامل اہم موضوعات اور زندگی کے مختلف شعبوں سے تعلق رکھنے والے معروف لوگوں کے تحریرکردہ بصیرت انگیز مضامین کا احاطہ کیا گیا ہے۔‘‘
وزیراعظم کا دفتر
وزیر اعظم نے پریتی لامبا کو خواتین کی 3000 میٹر پیدل دوڑ میں کانسہ کا تمغہ حاصل کرنے کے لیے مبارکباد دی
وزیر اعظم جناب نریندر مودی نے پریتی لامبا کو ایشیائی کھیلوں میں چیلنجنگ خواتین کی 3000 میٹر پیدل دوڑ میں کانسہ کا تمغہ حاصل کرنے پر مبارکباد دی۔
وزیر اعظم نے ایکس پر پوسٹ کیا:
’’پریتی لامبا کو ایشین گیمز میں خواتین کی 3000 میٹر پیدل دوڑ کے سخت مقابلے میں کانسی کا تمغہ حاصل کرنے پر مبارکباد!
ان کی غیر متزلزل استقامت اور ان کا پختہ عزم ترغیب کی روشنی دینے والا مینارہ ہے۔‘‘
صدر جمہوریہ کا سکریٹریٹ
18؍جنوری سے 2؍فروری کے درمیان گارڈوں کی تبدیلی کی تقریب نہیں ہوگی
نئی دہلی،10؍جنوری،یوم جمہوریہ کی آئندہ پریڈ کی ریہرسل ؍ بیٹنگ ریٹریٹ تقریب 2020 اور راشٹر پتی دیوس کی تقریبات کی وجہ سے 18؍ جنوری 2020 سے 2؍ فروری 2020  کے درمیان راشٹرپتی بھون کے احاطہ میں گارڈ کی تبدیلی کی تقریب منعقد نہیں ہوگی۔
۰۰۰۰۰۰۰۰

U-148
(Visitor Counter : 47
کوئلے کی وزارت
کوئلہ کی وزارت کو کمرشیل کان کنی کے لیے کوئلے کی کانوں کی نیلامی کے لیے 38 بولیاں موصول ہوئیں
آن لائن بولیاں 28 جون 2022 کو کھولی جائیں گی
 ایکٹ، 2015 کے تحت نیلامی کی 15ویں قسط)
 ایکٹ، 1957 کے تحت نیلامی کی پانچویں قسط)
اور
 ایکٹ، 2015 کے تحت نیلامی کی 14ویں قسط کی دوسری کوشش)
 ایکٹ، 1957 کے تحت نیلامی کی چوتھی قسط کی دوسری کوشش)
اور
 ایکٹ، 2015 کے تحت نیلامی کی 13ویں قسط کی دوسری کوشش)
 ایکٹ، 1957 کے تحت نیلامی کی تیسری قسط کی دوسری کوشش)
کوئلہ کی وزارت کی نامزد اتھارٹی کے ذریعہ 30 مارچ 2022 کوکمرشل کوئلے کی کانوں کی نیلامی کی پانچویں قسط، چوتھی قسط کی دوسری کوشش اور تیسری قسط کی دوسری کوشش شروع کی گئی تھی۔ سبھی کوئلے کی کانوں کے لیے آن لائن تکنیکی بولی جمع کرنے کی آخری تاریخ 27 جون 2022 کو 1200 بجے تھی اور آف لائن بولی جمع کرنے کی آخری تاریخ 27 جون 2022 کو 1600 بجے تھی۔
کمرشل کوئلہ کان کی نیلامی کی تین قسطوں کے تحت کل 38 آف لائن بولیاں موصول ہوئیں۔ نیلامی کی پانچویں قسط میں کوئلے کی 15 کانوں کے لیے کل 28 آف لائن بولیاں موصول ہوئیں، جب کہ 8 کوئلے کی کانوں کے لیے دو یا اس سے زیادہ بولیاں موصول ہوئیں۔ تیسری قسط کی دوسری کوشش کے تحت کل 9 کوئلے کی کانوں کی نیلامی کی گئی اور 6 کوئلے کی کانوں کے لیے 6 بولیاں موصول ہوئی ہیں۔ چوتھی قسط کی دوسری کوشش کے تحت کل 4 کوئلے کی کانوں کی نیلامی کی گئی اور 3 کوئلے کی کانوں کے لیے 4 بولیاں موصول ہوئی ہیں۔
نیلامی کے عمل کے حصے کے طور پر موصول ہونے والی آن لائن بولیاں 28 جون 2022 کو صبح 10 بجے ٹیگور چیمبرز، اسکوپ کمپلیکس، نئی دہلی - 110003 میں دلچسپی رکھنے والے ممکنہ بولی دہندگان کی موجودگی میں کھولی جائیں گی۔
وزیراعظم کا دفتر
وزیر اعظم نریندر مودی نے ملیشیا کا وزیر اعظم منتخب ہونے پر داتوسیری انورابراہیم کو مبارکباد دی
وزیر اعظم جناب نریندر مودی نے داتوسیری انور ابراہیم کو ملیشیا کا وزیر اعظم منتخب ہونے پر مبارکباد دی ہے۔ ایک ٹوئیٹ میں وزیر اعظم نے کہا کہ میں ملیشیا کے وزیر اعظم منتخب ہونے پر داتو سیری @انور ابراہیم کو مبارکباد پیش کرتا ہوں میں ہندوستان اور ملیشیا کے درمیان بڑھتی ہوئی کلیدی شراکتداری کو مزید مستحکم بنانے کے لئے مل کر کام کرنے کا منتظر ہوں۔
وزیراعظم کا دفتر
وزیر اعظم نے پڈوچیری میں حال ہی میں حلف لینے والے وزراء کو نیک خواہشات سے نوازا
وزیر اعظم جناب نریندر مودی نے آج پڈوچیری میں حلف لینے والے تمام وزراء کو اپنی نیک خواہشات سے نوازا۔
ایک ٹوئیٹ میں وزیر اعظم مودی نے کہا، ’’آج پڈوچیری میں حلف لینے والے تمام وزراء کو مبارکباد۔ خدا کرے کہ یہ ٹیم عزم کے ساتھ کام کرے اور پڈوچیری کے شاندار عوام کی آرزؤں و تمناؤں کو پورا کرے۔‘‘
ش ح ۔اب ن
U:5952
(
وزیراعظم کا دفتر
وزیر اعظم نے آج سول سروس امتحان پاس کرنے والوں کو مبارکباد دی
وزیر اعظم جناب نریندر مودی نے آج سول سروس امتحان کے کامیاب امیدواروں کو مبارکباد دی۔ وزیر اعظم نے ان لوگوں کو بھی مشورہ دیا، جو اس سال امتحان پاس نہیں کر سکے۔
وزیر اعظم نے ٹویٹ کیا:
’’ان نوجوانوں کو مبارکباد جنہوں نے سول سروسز کے امتحانات میں کامیابی حاصل کی ہے۔ آگے ایک نتیجہ خیز اور اطمینان بخش کیریئر کے لیے میری نیک خواہشات۔ ملک کی خدمت کرنے اور لوگوں کی زندگیوں میں مثبت تبدیلی لانے کے لیے یہ بہت پرجوش وقت ہے۔‘‘
’’میں ان لوگوں کی مایوسی کو سمجھتا ہوں جو سول سروسز کے امتحانات میں کامیاب نہیں ہو سکے۔ ان کے لیے نہ صرف فائدہ اٹھانے کے مزید مواقع ہوں گے بلکہ ہندوستان آپ کی صلاحیتوں اور طاقتوں کو ظاہر کرنے کے کئی متنوع مواقع بھی پیش کرتا ہے۔ آپ کے لیے نیک خواہشات۔‘‘
وزیراعظم کا دفتر
ریاض میں وزیر اعظم نریندر مودی نے اُردن کے بادشاہ سے ملاقات کی
نئی دلّی، 29 اکتوبر / وزیر اعظم جناب نریندر مودی نے آج سعودی عرب کے ریاض میں سلطنت ہاشمیہ اُردن کے عزت مآب شہنشاہ عبداللہ II بن الحسین سے فیوچر انویسٹمنٹ انی شیٹیو  یعنی مستقبل کی سرمایہ کاری کی پہل قدمی کے موضوع پر منعقدہ بات چیت کی۔ دونوں رہنماؤں نے شانہ بہ شانہ ملاقات کی۔ باہمی تعلقات کو مستحکم کرنے سمیت مفاہمتی عر ض داشتوں اور عزت مآب کے 27 فروری سے یکم مارچ، 2018 کے دورہ بھارت کے دوران ہوئے معاہدوں پر تبادلہ خیالات کئے۔ انہوں نے مشرق وسطی میں قیام امن کے عمل اور دیگر خطہ جاتی ترقیات کے موضوع پر بھی بات چیت کی۔ دونوں ملکوں کے رہنماؤں نے سر حد دہشت گردی کے مسئلے پر تعاون پر تبادلہ خیالات کیا۔
بھارت اوراُردن کے درمیان تاریخی تعلقات، ثقافتی وابستگی اور عوام سے عوام کے تعلقات زمانہ قدیم سے قائم ہیں۔ وزیر اعظم کے دورہ اُردن اور شاہ اُردن کے 2018 کے دورہ بھارت نے باہمی رشتوں کو سمت اور رفتار بخشی ہے اور یہ باہمی احترام، مختلف باہمی، علاقائی اور کثیر ہمہ جہتی مسائل پر ہم آہنگی سے ہم کنار ہوئے ہیں۔
۔۔۔۔۔۔
U.4821
(Visitor Counter : 39
امور داخلہ کی وزارت
مرکزی کابینہ نے سابق وزیر خارجہ آنجہانی سشماسورا ج کی موت پرتعزیت کی
نئیدہلی 13 اگست ۔مرکزی کابینہ نے 6 اگست 2019 کو آل انڈیا انسٹی ٹیوٹ آف میڈیکل سائنسیز نئی دہلی میں سابق وزیر خارجہ آنجہانی سشماسوراج کی موت پر اظہار تعزیت کیا۔ مرکزی کابینہ نے کہا کہ آنجہانی سشما سوراج کی موت سے ایک مخصوص لیڈر سے محروم ہوگیا ہے ۔
اس موقع پر منظور کی جانے والی مرکزی کابینہ کی تعزیتی قرارداد میں کہا گیا ہے :’’ آنجہانی سشما سوراج 14 فروری 1952 کو ہریانہ کے شہر انبالہ میں پیدا ہوئی تھیں ۔ انہوں نے اپنی گریجویشن کی تعلیم سناتن دھرم کالج انبالہ کینٹ سے حاصل کی اور گریجویٹ آف لأ کی ڈگری پنجاب یونیورسٹی ،چنڈی گڑھ سے حاصل کی۔ انہیں ایگری کلچر یونیورسٹی کانپور نے اعزازی ڈاکٹریٹ کی ڈگری سے بھی سرفراز کیا تھا۔انہوں نے 1973 سے سپریم کورٹ میں وکالت شروع کی تھی۔
مرکزی کابینہ کی تعزیتی قرادداد کا متن حسب ذیل ہے :
محترمہ سشما سوراج نے اپنی عوامی زندگی کا آغاز بہت ہی کم عمری میں کیا تھا ۔ وہ 1977 میں محض 25 برس کی عمر میں ہریانہ اسمبلی کی رکن منتخب ہوئیں اور ریاستی سرکار میں محنت وملازمت کی کابینی وزارت کی ذمہ داری سے سرفراز کی گئیں۔محترمہ سشماسوراج جب دوسری بار اسمبلی چناؤ میں رکن اسمبلی منتخب ہوئیں تو انہوں نے 1987 سے 1990 تک ریاستی سرکار ی کابینی وزیر برائے تعلیم وخوراک ورسد کی ذمہ داری انتہائی خوش اسلوبی سے انجام دی ۔
محترمہ سشماسوراج 1990 میں راجیہ سبھا کی رکن منتخب کی گئیں اور انہوں نے 11ویں لوک سبھا کی رکن کی حیثیت سے وزیر اطلاعات ونشریات کے منصب کی ذمہ داری سنبھالی ۔ 1998 میں وہ دوبارہ 12 ویں لوک سبھا کی رکن منتخب ہوئیں اور انہیں مرکزی وزیر برائے اطلاعات ونشریات کی ذمہ داری تفویض کی گئی ۔اس کے ساتھ ہی انہیں ٹیلی کمیونی کیشن  کی وزارت کی بھی اضافی ذمہ داری تفویض کی گئی ۔ اکتوبر 1998 میں محترمہ سشما سوراج دلی کی پہلی خاتون وزیر اعلیٰ کے منصب پر فائز ہوئیں ۔بعد ازاں 2000 سے 2003 تک انہیں راجیہ سبھا کے لئے منتخب کیا گیا اور انہوں نے ستمبر 2000سے جنوری 2003 تک وزیر اطلاعات ونشریات کے فرائض خوش اسلوبی کے ساتھ انجام دئے۔ بعدازاں انہوں نے جنوری 2003 سے مئی 2004 تک مرکزی وزیر برائے صحت اور خاندانی بہبود وپارلیمانی امور کے منصب کی ذمہ داری سنبھالی ۔ اپریل 2006 میں وہ دوبارہ راجیہ سبھا کی رکن منتخب ہوئیں ۔ 2009 میں وہ 15 ویں لوک سبھا میں رکن پارلیمان منتخب ہوئیں اور دسمبر 2009 سے مئی 2014 تک پارلیمنٹ میں اپوزیشن لیڈر کے منصب پر فائز رہیں ۔ 16ویں لوک سبھا میں رکن پارلیمان منتخب ہونے کے بعد انہوں نے مئی 2014 سے مئی 2019 تک مرکزی وزری برائے امور خارجہ کے منصب کے فرائض انتہائی خوش اسلوبی کے ساتھ انجام دئے ۔
آنجہانی محترمہ سشماسوراج کو تقریر میں ان کی مہارت اور جذبہ درد مندی کے لئے ہمیشہ یاد کیا جاتا رہے گا ۔وہ نہ صرف ایک اہل اور ماہر منتظم تھیں بلکہ ایک ایسی انتہائی خوش اخلاق لیڈر تھیں جنہوں نے اپنے جذبہ انسانیت کے ساتھ بیرون ملک پھنسے ہوئے ہندوستانی شہریوں کی مدد کرکے انہیں وطن واپس لانے کا غیر معمولی کارنامہ انجام دیا تھا۔انہیں 2017 میں امریکی روزنامے وال اسٹریٹ جرنل نے ہندوستان کی
’’سب سے زیادہ مقبول سیاستداں ‘‘ کے خطاب سے سرفراز کیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-3696
(Visitor Counter : 50
ریلوے کی وزارت
ہندوستانی ریلوے میں دھند سے نمٹنے والے آلات
دھند سے متاثرہ علاقوں میں لوکو پائلٹوں کو جی پی ایس پر مبنی پورٹیبل ہینڈ ہولڈ فوگ پاس آلہ فراہم کیا جارہا ہے ،جو آڈیو ویزول سگنلز کو ابھارتا ہے، جب بھی جیو فینس کی حدود میں قریب آ جانے والے مقامات جیسے سگنلز ، لیول کراسنگ گیٹس وغیرہ کی نشاندہی ہوتی ہے۔
01-03-2021تک ہندوستانی ریلوے میں 12742فوگ پاس ڈیوائس فراہم کی گئی ہیں۔
یہ معلومات ایک سوال کے جواب میں ،ریلوے ،کامرس ،صنعت اور صارفین امور ،خوراک اور عوامی تقسیم کے مرکزی وزیر جناب پیوش گوئل نے آج لوک سبھامیں دی۔
ش ح ۔ا م۔ ر ب۔
U:2677
(Visitor Counter : 48
امور داخلہ کی وزارت
امور داخلہ کے وزیر مملکت جناب نتیانند رائے نے گرج چمک کے ساتھ چھینٹے اور بجلی چمکنے سے متعلق ایک ویبینار کی صدارت کی جس کا اہتمام بھارت کے محکمۂ موسمیات کے ساتھ مل کر ایین آئی ڈی ایم نے کیا تھا؛
انہوں نے اس قدرتی آفت کے منفی اثرات کو کم کرنے کے لیے مختصر اور قلیل اور طویل مدت کے حل اور ان نقصانات کو کم کرنے کے اقدامات پر زور دیا
نئی دہلی،14 جولائی ، 2020 / امور داخلہ کے مرکزی وزیر مملکت جناب نتیانند رائے نے گرج چمک کے ساتھ چھینٹے اور بجلی چمکنے سے متعلق ویبینار کے افتتاحی اجلاس کی صدارت کی۔ ویبینار کا انعقاد قدرتی آفت سے نمٹنے سے متعلق قومی ادارے این آئی ڈی ایم نےآج بھارت کے محکمۂ موسمیات کے ساتھ مل کر کیا تھا۔ اس ایک روزہ ویبینار میں گرج چمک کے ساتھ چھینٹا پڑنے اور بجلی گرنے کے خطرات کے بارے میں بہتر مفاہمت کے سلسلے میں انسانی صلاحیت میں اضافے اور متاثرہ فریقوں کے درمیان خطرات کو کم کرنے اور مزاحمت میں اضافہ کرنے کے لیے وزیراعظم کے دس نکاتی ایجنڈے اور قدرتی آفات کے خطرے کو کم کرنے سے متعلق ایک نئے سینڈائی فریم ورک پر عمل درآمد کر کے موثر مشترک کاروائی پر توجہ مرکوز کی گئی۔
ویبینار کا مقصد بروقت کاروائی اور بھرپائی کے لیے تکنیکی معلومات اور دستیاب وسائل کے ساتھ ساتھ خطرات کو برداشت کرنے کی صلاحیت کے جائزے ، گرج چمک کے ساتھ چھینٹے اور بجلی گرنے کے بارے میں پیش گوئی، تیاری اور اِس کے حل کے بارے میں شرکاء میں حساسیت پیدا کرنا تھا۔
ویبینار سے خطاب کرتے ہوئے جناب نتیانند رائے نے حکومت ہند کے محکموں اور ایجنسیوں کی طرف سے آبادیوں پر گرج چمک کے ساتھ چھینٹے اور بجلی گرنے کے اندیشے کو کم کرنے کے لیے کیے گیے بڑے اقدامات کو اجاگر کیا۔ ملک کی ترقی میں قدرتی آفت سے نمٹنے اور اس کے نقصانات کو کم کرنے کی اہمیت کو اجاگر کرتے ہوئے انہوں نے اِس قدرتی آفت کے منفی اثرات کو کم کرنے کے لیے قلیل اور طویل مدت کے اشتراک پر مبنی حل پر توجہ دینے کی ضرورت پر زور دیا۔ امور داخلہ کے مرکزی وزیر مملکت نے قدرتی آفت کے نقصانات کو کم کرنے کے بارے میں وزیراعظم جناب نریندر مودی اور مرکزی وزیر داخلہ جناب امت شاہ کی لگاتار حمایت ، رہنمائی اور گہری دلچسپی کو اجاگر کیا۔ انہوں نے قدرتی آفت کے نقصانات کو کم کرنے کے بارے میں وزیراعظم کی طرف سے دیئے گئے دس نکاتی ایجنڈے پر عمل درآمد کے لیے کہا۔ ساتھ ہی ساتھ انہوں نے قدرتی آفت کے نقصانات کو کم کرنے کی حکمت عملی ، مشترکہ طریقۂ کار اور روک تھام کی سرگرم حکمت عملی پر مبنی تحقیق اختیار کرنے پر بھی زور دیا۔
ارضیاتی علوم کی وزارت کے سکریٹری ڈاکٹر راجیون نے گرج چمک کے ساتھ چھینٹے اور بجلی گرنے سے متعلق اپنی وزارت کی طرف سے کیے گیے اقدامات پر تفصیل پیش کی، جس میں موبائل ایپ دامنی ، موسم کے بارے میں جانکاری ، ڈاپلر موسم رڈار اور بجلی گرنے کے بارے میں پتہ لگانے والا نظام شامل ہے۔ مزید یہ کہ انہوں نے پیش گوئی کے طریقے کے بجائے فوراً معلومات دینے کے نظام پر زور دیا۔ نیز انہوں نے متعلقہ فریقوں کو گرج چمک کے ساتھ چھینٹے اور بجلی گرنے سے متعلق پیشگی وارننگ دینے کے لیے مناسب حکمت عملی تیار کرنے پر زور دیا۔ ویبینار کے افتتاحی اجلاس میں شرکت کرنے والی شخصیتوں میں این آئی ڈی ایم کے ایگزیکٹیو ڈائریکٹر میجر جنرل منوج کمار بندل اور آئی ایم ڈی کے ڈائریکٹر جنرل ڈاکٹر مرتیونجئے مہاپاتر بھی شامل ہیں۔ اس اجلاس کے بعد این ڈی ایم اے کے ایڈیشنل سکریٹری ڈاکٹر وی تھیروپوگا، این آئی ڈی ایم کے ہیڈ جی ایم آر ڈی پروفیسر سوریہ پرکاش اور آئی ایم ڈی کے سائنسداں –ایف ڈاکٹر سوما سنگھ روئے نے لیکچر پیش کیے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3902
(Visitor Counter : 142
وزارت دفاع
آئی این ایس چنئی آئی این ایس تیگ کا کولمبو دورہ
نئی دہلی:11؍مارچ2022:
ہندوستانی بحریہ کے مغربی بیڑے کے دو جہازوں آئی این ایس چنئی اور آئی این ایس تیگ نے دو روزہ دورے کےلئے 10 مارچ 2022ء کو کولمبو میں ایک پورٹ کال کیا۔ا نہیں آفیسر آف دی گارڈاور سری لنکا نیوی بینڈ نے خوش آمدید کہا۔وہاں پہنچنے پر ریئر ایڈمرل سمیر سکسینہ، این ایم فلیگ آفیسر کمانڈنگ ویسٹرن فلیٹنے خطے میں امن کے لئے اپنی جانوں کا نذرانہ پیش کرنے والے فوجیوں کو خراج عقیدت پیش کرنے کی غرض سے آئی پی کے ایف یادگار کا دورہ کیا۔ یہ یادگار ہندوستان اور سری لنکا کے لوگوں کے دوران اٹوٹ رشتوں کا بھی ثبوت ہے۔
فلیٹ کمانڈر نے لیفٹیننٹ جنرل شہویندر سلوا، ڈبلیو ڈبلیو وی آر ڈبلیو پی آر ایس پی، وی ایس وی، یو ایس پی، این ڈی سی، پی ایس سی، سی ڈی ایس اور سری لنکائی فوج کے کمانڈر ، فوجی ہیڈکوارٹر بٹرمولااور وائس ایڈمرل ڈی این ایس اُلوگیٹین آر ایس پی اور بار وی ایس وی، یو ایس پی ، این ڈی سی، پی ایس سی کمانڈر سے ملاقات کی اور ان کے ساتھ باہمی تشویش کے امور پر بات چیت کی۔
ایف او سی ڈبلیو ایف نے سری لنکا میں ہندوستان کے ہائی کمشنر جناب گوپال باگلے کی دورے کی بھی میزبانی کی۔
دونوں ممالک کے بحریہ عملے کے درمیان متعدد کام کے سطح کی بات چیت مقرر ہے، اس کے بعد آئی این عملے کےلئے گالے اور کینڈی کے دورے سری لنکائی بحریہ ملازمین اور اسکولی بچوں کے ذریعے ہندوستانی جنگی جہازوں کا دورہ بھی کیا جائے گا۔ اس کے علاوہ 12 مارچ 2022ء کو بحری شراکت داری مشق کے پروگرام کو آخری شکل دینے کےلئے دونوں بحریہ کی آپریشنل ٹیموں کے مابین بات چیت بھی طے ہے۔
سٹرک ٹرانسپورٹ اور شاہراہوں کی وزارت
لاک ڈاؤن کی مدت کے دوران سڑک نقل و حمل شعبہ عام آدمی کی مدد کررہا ہے
ملک بھر میں بند کے دوران سڑکوں پر لوگوں کی مدد کرنے کی سماجی ذمہ داری لی ہے۔ گزشتہ ماہ 24 تاریخ کو وزیراعظم کے اعلان کے فوراً بعد ملک کے طول و عرض میں وزارت کی علاقائی اکائیوں سے ان کے محنت کشوں/ مزدوروں اور عام لوگوں کو ضروری مدد دینے کی درخواست کی گئی تھی۔
اس درخواست کے فوراً بعد وزارت کی تمام علاقائی اکائیاں اس سے متعلق تنظیمیں این ایچ اے آئی اور این ایچ آئی ڈی سی ایل لوگوں کی دشواریوں کو کم کرنے میں مدد کرنے کے لئے آگے آئی ۔ ملک کے مختلف حصوں سے لگاتار خبریں موصول ہورہی ہیں۔ مذکورہ اکائیاں اور ادارے کس طرح بڑے پیمانے پر لوگوں کی مدد کررہے ہیں۔
مہاراشٹر میں، اس ہفتے کے آخر میں جب لوگ بڑی تعداد میں راجستھان، اترپردیش اور دیگر ریاستوں میں اپنے آبائی وطنوں/ گھروں کو جانے لگے اور دھوپ میں جھسلتے ہوئے، بچوں اور اہل خانہ کے ساتھ آگے بڑھ رہے تھے تو انہیں تھانڑے  اکائی کے ذریعہ کھانا اور پانی مہیا کرایا گیا۔ اس کام میں ایک علاقائی تنظیم ‘‘سماتا وچار پرسارک سنستھا’’ بھی کھانے کے پیکٹوں کی تقسیم کرنے میں مدد کے لئے دوڑ پڑی۔
اسی طرح یو پی کے پریاگ راج ضلع میں کئی مزدور اور ٹرک ڈرائیور لاک ڈاؤن کی وجہ سے شاہراہوں پر پھنس گئے۔ وہ بغیر کھانے اور پانی کے رہے۔ ایسی حالت میں پروجیکٹ ڈائریکٹوریٹ نے خود ان کو کھلانے کی ذمہ دار لی۔ ڈائریکٹوریٹ کے تمام حکام اور ملازمین کے ذمہ داری نبھانے کی وجہ سے یہ فلاحی کام ابھی بھی جاری ہے۔ اسی طرح کی کہانیاں یو پی کے فتح پور ضلع سے بھی سامنے آئی ہیں،۔ جہاں اسٹریٹ فوڈ کے بند ہوجانے کی وجہ سے بڑی تعداد میں لوگ اور ٹرک ڈرائیور پھنسے ہوئے تھے اور ان کے پاس کھانے کو کچھ نہیں تھا۔ مقامی فیلڈ آفس اس سلسلے میں آگے آیا اور ان لوگوں کے لئے کھانا اور پانی مہیا کرایا۔
تمل ناڈو کے ضلع تریچی میں این ایچ آئی کی گشت کرنے والی ٹیم کو قومی شاہراہ پلور نمبر 45 کو پانچ لوگ ملے۔ انہیں فوری طور پر کھانا اور پانی مہیا کرایا گیا۔ اس کے علاوہ انہیں ان کی حفاظت کے لئے فیس ماسک بھی فراہم کرائے گئے۔ اس کے بعد انہیں قریبی شیلٹر میں لے جایا گیا، جہاں آج تک ان کی اچھی دیکھ بھال کی جارہی ہے۔
لاک ڈاؤن کے آغاز سے ہی مہاراشٹر کے وردہ میں این ایچ اے آئی کینسیز کے قریب افراد کو پناہ دے رہی ہے۔ سڑک کےکنارے والے ریستوراں بند ضروری کام / ڈیوٹی پر جانے والے ڈرائیوروں اور مسافروں کو کھانا اور پانی حاصل کرنے میں دشواری کا سامنا کرنا پڑ رہا ہے۔ سماجی فاصلے اور صفائی ستھرائی کا خیال رکھتے ہوئے ان لوگوں کو مستقل بنیاد پر خوراک، پانی اور ہینڈ واش کی سہولیات فراہم کی جارہی ہیں۔
۔۔۔۔۔۔۔۔۔۔۔
م ن۔ ش ت۔ن ا۔

U-1801
(Visitor Counter : 106